**Referat af generalforsamling i DLF, kreds 50, fraktion 4**

**TIRSDAG, DEN 9. APRIL 2024**

1. Valg af dirigent

*Lise Vadsager blev enstemmigt valgt og konstaterede, at generalforsamlingen var lovligt indvarslet.*

1. Formandens beretning

*Birgitte Zeuthen forklarede indledningsvis, hvorfor generalforsamlingen måtte flyttes fra primo december. Generalforsamlingen skal vælge årsmødedeltager inden 1. december, og kreds 50 holder deres generalforsamling i marts, hvor de bl.a. beslutter størrelsen på tilskuddet til fraktion 4. Årets tilskud er i øvrigt på ca. 36.000 kr.*

*Klaus Bolø, Beth Gudmansen og Steffen Holm blev valgt til fraktion 4’s bestyrelse på generalforsamlingen i december 2023, og bestyrelsen har herefter på det eneste bestyrelsesmøde siden generalforsamlingen i december konstitueret sig med Birgitte Zeuthen som formand og Kirsten Mostrup som kasserer, mens de tre sidste er menige bestyrelsesmedlemmer. Birgitte Zeuthen og Kirsten Mostrup er på valg i 2025.*

*På generalforsamlingen i december blev det besluttet, at det ikke gav mening at aflægge regnskab igen i april 2024, så næste regnskabsaflæggelse vil være i april 2025.*

*Der har været afholdt ét arrangement, nemlig en teatertur til Folketeatret, hvor man så ”Lægen”. Herefter var der spisning i ”Det græske spisehus”. Desværre var der kun 11 deltagere!*

*Vi er p.t. 227 medlemmer – heraf 113 betalende. I 2023 er 3 medlemmer meldt ud, 1 er død, og 6 medlemmer er kommet til. I 2024 har 5 medlemmer meldt sig ud, mens der er kommet 5 nye medlemmer til.*

*Den store forårstur går forhåbentlig til Sverige med Vitus-rejser. Vi er p.t. desværre lidt for få tilmeldte, idet der kun er 25, mens Vitus’ minimumsantal er 30, men håbet om endnu 5 deltagere er jo lysegrønt.*

*Næste arrangement foregår 30. april og er en tur til Stevns Klint Experience m.v.*

*Efterårsprogrammet vil udkomme omkring 1. juni.*

1. Nyt fra Det forpligtende Kredssamarbejde (DFK)

*DFK består af 2 repræsentanter fra hver af de 5 kredse, som indgår i DFK, nemlig Slagelse, Næstved, Vordingborg, Nykøbing Falster og Ringsted-Sorø. På generalforsamlingen i december blev Kirsten Mostrup og Steffen Holm valgt som vores repræsentanter i DFK.*

*Der har været afholdt ét møde i januar, hvor vi bl.a. talte om seniorkursus. Som mange andre ønsker vi et 5. kursus og bemærker os, at der intet kursus er på Sjælland. Man kunne spare op til et 5. kursus ved at tage imod en delvis brugerbetaling eller ved at droppe transportbetaling til seniorkurserne. Det er også foreslået at sløjfe kontingentfriheden for de ældste medlemmer (opnås 12 år efter folkepensionsalderen).*

1/2

1. Nyt fra Årsmødet

*Lærernes Pension har på møder gennemgået, hvor lærerne vil kunne spare penge i forbindelse med pension/efterløn, og her har LP til stor fortrydelse for os bl.a. peget på, at man kan spare penge ved at melde sig ud af foreningen!!!*

*Det anbefales, at kredsenes fraktion 4 laver en oplysende flyer til de medlemmer, som står over for at gå på efterløn/pension. En sådan flyer har vi lavet i vores lokale fraktion 4…*

*Lærere, som efter pensionering læser et antal timer, vil fremadrettet kunne få indregnet arbejdet i deres pension.*

*Årsmødet anbefaler samarbejde med Faglige Seniorer. Kirsten nævnede, at Faglige Seniorer efterlyser kontaktpersoner fra vores fraktion 4 bosiddende i Sorø.*

1. Indkomne forslag

*Der var ingen indkomne forslag.*

1. Valg af Årsmødedeltager

*Kirsten Mostrup blev enstemmigt valgt.*

1. Eventuelt

*Der blev efterlyst forslag til fremtidige arrangementer, hvilket gav følgende: STORM (Storm P.-museet), Malergården (Sigurd Swane m.fl.), Thorvaldsen Samlingen på Nysø, Ladbyskibet (Ladbytapetet) + Johs. Larsen-museet, Koldkrigsmuseet REGAN Vest samt Nyborg Voldspil.*

*Referent: Steffen Holm*

2/2